b'\n_START_ARTICLE_\nIberiantiltaltti\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nIberiantiltaltti on p\xc3\xa4\xc3\xa4lt\xc3\xa4 vihre\xc3\xa4nharmaa, vatsapuolelta vaaleampi, vaaleankeltainen juova silm\xc3\xa4kulmassa. Sill\xc3\xa4 on tummat jalat ja lyhyehk\xc3\xb6 nokka. Iberiantiltaltin erottaa tavallisesta tiltaltista laulun lopussa kuuluvasta p\xc3\xa4rin\xc3\xa4st\xc3\xa4, ja kutsu\xc3\xa4\xc3\xa4nten alasp\xc3\xa4in laskevasta melodiasta.\n_START_SECTION_\nLevinneisyys\n_START_PARAGRAPH_\nIberiantiltaltti pesii Lounais-Ranskassa, Espanjassa ja Portugalissa._NEWLINE_Laji tavattiin hyv\xc3\xa4ksytysti Suomessa Pyht\xc3\xa4\xc3\xa4n Ristisaaressa kev\xc3\xa4\xc3\xa4ll\xc3\xa4 2011. Linnun ep\xc3\xa4iltiin kuolleen kiinnioton seurauksena. Havainto sai Rariteettikomitean hyv\xc3\xa4ksynn\xc3\xa4n vuonna 2013. Vuonna 2007 ilmoitettiin kaksi mahdollista havaintoa, mutta kumpikaan ei saanut Rariteettikomitean hyv\xc3\xa4ksynt\xc3\xa4\xc3\xa4.'